

**AIZKRAUKLES NOVADA DOME**

Lāčplēša iela 1A, Aizkraukle, Aizkraukles nov., LV-5101, tālr. 65133930, e-pasts dome@aizkraukle.lv, www.aizkraukle.lv

Aizkrauklē

21.03.2025. sēdes protokols Nr. 4., 72.p.

**LĒMUMS** **Nr.** **2025/182**

**Par pašvaldības nekustamā īpašuma**

 **“Pagasta māja”, Vietalva, Vietalvas pagasts, Aizkraukles novads,**

**atsavināšanu, pārdodot trešā izsolē, un izsoles Noteikumu apstiprināšanu**

Aizkraukles novada dome 2024.gada 18.jūlijā pieņēma lēmumu Nr.551 (protokols Nr.8., 42.p.) “Par pašvaldības nekustamā īpašuma “Pagasta māja”, Vietalva, Vietalvas pagasts, Aizkraukles novads, atsavināšanas uzsākšanu”.

Aizkraukles novada pašvaldībai piederošais nekustamais īpašums – “Pagasta māja”, Vietalva, Vietalvas pagasts, Aizkraukles novads, ar kadastra numuru 32920060180, sastāv no vienas zemes vienības ar kadastra apzīmējumu 32920060180 – 0.3169 ha platībā, uz kura atrodas bieza akmens mūra ēka ar kadastra apzīmējumu 32920060180001 (Dzīvojamā māja - Pagasta māja) būvēta 1920.gadā un nedzīvojamā ķieģeļu mūra ēka ar kadastra apzīmējumu 32920060180003 (Klubs), kas uzbūvēta 1980. gadā. Abas ēkas apvienotas zem viena jumta, un vienā ēkas daļā jumts ir sliktā stāvoklī.

Īpašumam ir notikušas divas nesekmīgas izsoles, pirmā izsole no 10.08.2024.- 09.09.2024. ar izsoles sākumcenu 20489.00 EUR, otrā izsole no 20.01.2025.- 19.02.2025. ar izsoles sākumcenu 16391 EUR. Abas izsoles tika atzītas par nenotikušām, ievērojot to, ka izsolēm netika autorizējies neviens dalībnieks.

Ievērojot to, ka arī otrajā izsolē īpašums netika nosolīts, ņemot vērā īpašuma stāvokli, ir nepieciešams organizēt trešo izsoli īpašuma atsavināšanai.

Publiskas personas mantas atsavināšanas likuma 32. panta pirmās daļas 2. punkts noteic, ka pēc otrās nesekmīgās izsoles institūcija, kas organizē nekustamā īpašuma atsavināšanu ([9.pants](https://likumi.lv/ta/id/68490#p9)), var:

1) rīkot trešo izsoli ar augšupejošu soli, pazeminot izsoles sākumcenu ne vairāk kā par 60 procentiem no nosacītās cenas;

2) rīkot jaunu izsoli, mainot nosolītās augstākās cenas samaksas kārtību;

3) rīkot izsoli ar lejupejošu soli;

4) ierosināt atcelt lēmumu par nodošanu atsavināšanai.

Aizkraukles novada domes Objektu apsekošanas un mantas vērtēšanas komisija, izvērtējot rīcībā esošo informāciju un lietas apstākļus ar 21.02.2025. sēdes lēmumu Nr.43 (protokols Nr.4., 24.p.) ir nolēmusi samazināt nekustamā īpašuma – “Pagasta māja”, Vietalva, Vietalvas pagasts, Aizkraukles novads, nosacīto atsavināšanas sākumcenu par 60 procentiem no sākumcenas 20489.00 EUR un ņemot vēra samazinājumu atsavināšanas nosacītā sākumcena ir **8 196.00 EUR** *(astoņi tūkstoši viens simts deviņdesmit seši euro, 00 centi).*

Pamatojoties uz Pašvaldību likuma 10.panta pirmās daļas 16.punktu, 73.panta ceturto daļu,
Publiskas personas mantas atsavināšanas likuma 32.panta pirmās daļas 2. punktu, Publiskas
personas finanšu līdzekļu un mantas izšķērdēšanas novēršanas likuma 3. un 7.pantu, Ministru
Kabineta 2011.gada 1.februāra noteikumiem Nr.109 „Kārtība, kādā atsavināma publiskas personas
manta”, Aizkraukles novada domes Objektu apsekošanas un mantas vērtēšanas komisijas 2025.gada 21.februāra sēdes lēmumu Nr.43 (protokols Nr.4., 24.p.), ievērojot Aizkraukles novada domes Apvienoto komiteju 13.03.2025. sēdes atzinumu, atklāti balsojot: ar 16 balsīm “PAR” (Gatis ĢŪTMANIS, Dāvis KALNIŅŠ, Guntis LIBEKS, Elita KAŅEPĒJA, Aigars LUKSS, Leons LĪDUMS, Jurijs MAŠKOVS, Aivars MIEZĪTIS, Anita OSTROVSKA, Zane ROMANOVA, Uģis RUBENIS, Evija VECTIRĀNE, Dainis VINGRIS, Andris ZĀLĪTIS, Einārs ZĒBERGS, Arvis UPĪTS), “PRET” – nav, “ATTURAS” – nav, Aizkraukles novada dome **NOLEMJ**:

1. **Apstiprināt** nekustamā īpašuma “Pagasta māja”, Vietalva, Vietalvas pagasts, Aizkraukles novads, ar kadastra numurs 32920060180, trešās izsoles nosacīto sākumcenu 8 196.00 EUR*(astoņi tūkstoši viens simts deviņdesmit seši euro centi).*
2. **Atsavināt** Aizkraukles novada pašvaldības nekustamo īpašumu - “Pagasta māja”, Vietalva, Vietalvas pagasts, Aizkraukles novads, ar kadastra numuru 32920060180, kas sastāv no vienas zemes vienības ar kadastra apzīmējumu 32920060180 – 0.3169 ha platībā, ēkas ar kadastra apzīmējumu 32920060180001 (Dzīvojamā māja - Pagasta māja) un ēkas ar kadastra apzīmējumu 32920060180003 (klubs), pārdodot to atklātā elektroniskā izsolē ar augšupejošu soli.
3. Apstiprināt atsavināmā nekustamā īpašuma “Pagasta māja”, Vietalva, Vietalvas pagasts, Aizkraukles novads, izsoles Noteikumus *(pielikumā)*.
4. Apstiprināt izsoles soli 200,00 EUR, pašvaldības noteikto dalības maksu 20,00 EUR un nodrošinājumu 10% no objekta nosacītās sākumcenas.
5. Maksāšanas termiņš – 2025.gada 20.jūnijs.
6. Pirkuma līgumu noslēgt pēc pirkuma maksas samaksāšanas pilnā apmērā.
7. Uzdot Aizkraukles novada pašvaldības Centrālās pārvaldes Komunikācijas nodaļai publicēt paziņojumu par pašvaldības nekustamā īpašuma atsavināšanu oficiālajā izdevumā pašvaldības izdevumā “Aizkraukles novada Vēstis” un pašvaldības tīmekļa vietnē [www.aizkraukle.lv](http://www.aizkraukle.lv).
8. Uzdot rīkot izsoli Aizkraukles novada domes Izsoles komisijai.
9. Kontroli par lēmuma izpildi uzdot Aizkraukles novada pašvaldības izpilddirektoram Uldim  RIEKSTIŅAM.

*Pielikumā: Nekustamā īpašuma -* “*Pagasta māja”, Vietalva, Vietalvas pagasts, Aizkraukles novads, izsoles Noteikumi uz Nr.2025/32 uz 4 lp.*

Domes priekšsēdētājs Leons Līdums